
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02636/2013-04
12.12.2014. године

Б е о г р а д
	


На основу члана 14. став 1. тачка 7) и члана 16. став 5. Закона о високом образовању („Службени гласник РС” број 76/05) и члана 10. став 3. Правилника о стандардима и поступку за акредитацију високошколских установа и студијских програма („Службени гласник РС” број 106/06), Комисија за акредитацију и проверу квалитета, на седници одржаној 12.12.2014. године, донела је

О Д Л У К У

о акредитацији студијског програма 


Утврђује се да Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT  Нови Београд, ПИБ: 107803145, Матични број: 17841904, испуњава прописане стандарде за акредитацију студијског програма Основне академске студије Менаџмент у спорту, у оквиру образовно-научног поља Друштвено-хуманистичке науке и области Физичко васпитање и спорт, и то за 90 студената за упис у прву годину студија у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT  Нови Београд, је дана 18.12.2013. године поднела захтев за акредитацију студијског програма Основне академске студије Менаџмент у спорту у оквиру образовно-научног поља Друштвено-хуманистичке науке и области Физичко васпитање и спорт, под бројем 612-00-02636/2013-04. Установа је документацију за акредитацију доставила 27.2.2014. године.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Факултетa за спорт, Универзитетa „Унион-Никола Тесла“ и предлог одлуке, достављени су Комисији за акредитацију и проверу квалитета.

Анализом документације која је достављена Комисији за акредитацију и проверу квалитета утврђено је да Установа делимично задовољава стандарде квалитета за пријављени студијски програм, јер постоје недостаци у стандарду 9,  па је Комисија за акредитацију и проверу квалитета на седници одржаноj 29.08.2014. године, упутила установи Акт упозорења, у коме су наведени недостаци које треба отклонити.

Установа Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT Нови Београд, је доставила Комисији за акредитацију и проверу квалитета Одговор на Акт упозорења и исправљену документацију за студијски програм Основне академске студије Менаџмент у спорту.
Студијски програм Основних академских студија Менаџмент у спорту припада образовно-научном пољу Друштвено-хуманистичке науке и области Физичко васпитање и спорт. Назив дипломе Дипломирани менаџер у спорту у складу је са Листом стручних, академских и научних назива коју је утврдио Национални савет за високо образовање на седници од 20.10.2014. године. 

Дужина студија од четири године (8 семестара) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240. Планирани број студената који ће се уписати на овај студијски програм је 90.
Студијски програм је прихватило Наставно-научно веће Факултета за спорт на седници одржаној 02.10.2013. године, а Сенат Универзитета «Унион-Никола Тесла» на седници одржаној 03.12.2013. године.

Основни квантитативни подаци о програму су:

1. Трајање програма: 4 године (8 семестара)
2. Број ЕСПБ бодова: 240
3. Број студената који се уписује на прву годину: 90
Просечан број часова активне наставе недељно


10.00 + 10.00 +  0.00( +  0.00) = 20.00, 30.00 
4. Проценат изборности на програму: 23,33%
5. АО  12.50%,  ТМ   15.00%,  НС   35.00%,   СА  37.50%

6. Број наставника на студијском програму: 18 
Број наставника са пуним радним временом: 15

Број наставника са непуним радним временом: 1
Број наставника ангажованих по уговору: 2
7. Број сарадника на студијском програму: 9
Број сарадника са пуним радним временом: 8
Број сарадника са непуним радним временом: 1
Број сарадника ангажованих по уговору: 0
8. Просечно оптерећење наставника на програму: 3,43
9. Просечно оптерећење сарадника на програму:  7,39
10. Просечно оптерећење наставника у установи:  5,99
11. Просечно оптерећење сарадника у установи: 10,0
12. Проценат наставе коју држе наставници са пуним радним временом: 94,33%
13. Број библиотечких јединица релевантних за студијски програм: 169
14. Укупна бруто површина:  1972 м2 (што за укупно 030 студената износи 2,12м2 бруто простора по студенту)
Сврха овог студијског програма јесте да омогући студентима стицање адекватног теоријско-примењивог знања и одговарајућих вештина у области менаџмента у спорту, а утемељена је на евидентним потребама тржишта рада у нашој земљи за квалификованим кадровима у овој области.

Циљеви студијског програма ОАС Менаџмент у спорту укључују постизање адекватних компетенција, способности и практичних вештина, потребних за обављање одговарајућих професионалних задатака у области менаџмента у спорту. Основни циљ овог студијског програма је да образује дипломиране менаџере који су компетентни за обављање послова у различитим  областима менаџмента у спорту, те да буду оспособљени да користе савремене концепте, системе, технике и методе за решавање конкретних  проблема у свом раду.

Савладавањем студијског програма ОАС Менаџмент у спорту, студент стиче опште и предметно специфичне способности које су у функцији квалитетног обављања делатности у овој области. Студијски програм Менаџмент у спорту основних академских студија омогућава студентима да током студија усвоје релевантна знања из области менаџмента у спорту, стекну одговарајуће практичне вештине и потребне компетенције.

Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима за похађање   предмета, садржајем предмета, препорученом литературом, методама извођења наставе, начином провере знања и оцењивања. У курикулуму су заступљена 24 обавезна предмета, 7 изборних блокова са укупно 14 предмета, завршни рад и стручна пракса. Проценат изборности на студијском програму је 23,33%. У студијском програму је следећа заступљеност предмета по типу предмета: Академско-општеобразовни предмети 12.50%,  Теоријско-методолошки предмети 15.00%, Научно-стручни предмети 37.50%, Стручно-апликативни предмети 35.00%.

Установа је приложила Књигу предмета, у којој је сваки предмет спецификован, тј. садржи: опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, садржајем предмета, препорученом литературом, методама извођења наставе, начином провере знања и оцењивања. Дата је спецификација завршног рада и спецификација стручне праксе.

Број ЕСПБ бодова је утврђен за сваки предмет у студијском програму. Из спецификација предмета се види да се прати успешност студената у савлађивању предмета током наставе и изражена је бројем поена. Стицање поена је предвиђено кроз рад у настави испуњавањем предиспитних обавеза и њихов износ се креће између 30 и највише 70 поена колико је захтевима и дефинисано. Сви предмети из студијског програма имају дефинисан начин стицања поена на основу сваке утврђене врсте активности током наставе, извршавањем предиспитних обавеза и полагањем испита.   

Увидом у садржаје предмета, методе извођења наставе, може се рећи да програм нуди одређени ниво нових стручних сазнања за овај ниво студија. На основу увида у  друге програме студија на Факултету, констатује се да је програм усаглашен са другим програмима у овој Установи.

Планирани број студената за упис у прву годину студија је 90 што је у складу са расположивим могућностима установе. Детаљно су наведени услови и могућности за упис на овај студијски програм, па се може закључити да се при упису студената проверавају њихове способности које одговарају карактеру студијског програма.

На реализацији студијског програм Основних академских студија Менаџмент у спорту ангажовано је 18 наставника (1 ванредни професор, 15 доцената и 2 предавача), од тога је 15 наставника  запослено са пуним радним временом, 1 наставник је запослен са непуним радним временом и 2 наставника су ангажовано по уговору. Просечно оптерећење наставника на студијском програму је 3,43 часова недељно, а у Установи 5,99 часова недељно. Наставници запослени са пуним радним временом држе 94,33% наставе.

На реализацији студијског програма ангажовано је и 9 сарадника, од којих је 8 сарадника запослено са пуним радним временом а 1 сарадник запослен са непуним радним временом. Просечно оптерећење сарадника на студијском програму је 7,39 часова недељно, а у Установи 10,0 часова недељно. 

На основу увида у књигу наставника и копије радних књижица може да се закључи да квалификације већине наставника одговарају нивоу њиховог задужења.

Факултет је обезбедио простор и опрему неопходну за квалитетно извођење свих облика наставе према захтевима стандарда. Факултет укупно има на располагању 1972м2, што за укупан број од 930 студената на свим студијским програмима износи 2,12 м2 бруто простора по студенту. Ова простор обухвата амфитеатар 1 са 220 места, амфитеатар 2 са 100 места, учионица са 50 места, учионица са 50 места, учионица са 20 места, учионица са 30 места, учионица са  40 места и учионица са 30 места. Установа је обезбедила мали простор за наставнике и сараднике,  свега две просторије, једну за наставнике површине 22,59 м2 и једну за сараднике површине 37,9м2. 

Библиотека је смештена у посебној просторији величине 80 м2 са 10 места и на располагању је студентима и наставницима. Библиотека располаже са око 1650 библиотечких јединица из различитих наставних области. Листа библиотечких јединица релевантних за студијски програм  садржи 169 навода.

Листа опреме за извођење студијског програма садржи 16 ставки које у потпуности одговарају потребама студијског програма. Установа је приложила доказ о поседовању информационе технологије, броја интернет прикључака и сл. и може да се закључи да постоји одговарајућа рачунарска опрема за савремено извођење наставе.

Из прилога и описа стандарда се може закључити да је формирана документација за контролу квалитета, приложен је извод из статута установе којим регулише оснивање и делокруг рада комисије за квалитет и Јавно публикован документ –Политика обезбеђења квалитета. На Факултету је основана  Комисија за обезбеђење квалитета коју чине пет чланова и то три члана из реда наставног особља, један члан  из ненаставног особља и један  студент.

Комисија за акредитацију и проверу квалитета, утврдила је на седници одржаној 12.12.2014. године, да високошколска установа  DOCVARIABLE ConvertString(UstanovaNaziv,1,5) \* MERGEFORMAT Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT  Нови Београд, за студијски програм Основне академске студије Менаџмент у спорту, у оквиру Образовно-научног поља Друштвено-хуманистичке науке и области Физичко васпитање и спорт, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи 

- архиви КАПК
	ПРЕДСЕДНИК

Проф. др  Ендре Пап


[image: image2.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И

ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ студијског програма

Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT  Нови Београд, ПИБ: 107803145, Матични број: 17841904, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06), за акредитацију студијског програма Основне академске студије Менаџмент у спорту, у оквиру образовно-научног поља Друштвено-хуманистичке науке и области Физичко васпитање и спорт, и то за 90 студената за упис у прву годину студија у седишту.

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05).
	Број: 612-00-02636/2013-04
Београд, 12.12.2014. године

